BJC เปิดตัวโฆษณา “โดโซะ” ชุดใหม่ ชูคอนเซปต์ “คำดีๆ มีได้ทุกวัน”
BJC เปิดตัวโฆษณา "ผลิตภัณฑ์โดโซะ” ชุดใหม่ ภายใต้คอนเซปต์ “คำดีๆมีได้ทุกวัน” กระตุ้นรับรู้ของแบรนด์ ตอกย้ำผู้นำตลาดได้อย่างยาวนานต่อเนื่อง
BJC เปิดตัวโฆษณา "ผลิตภัณฑ์โดโซะ” ชุดใหม่ ภายใต้คอนเซปต์ “คำดีๆมีได้ทุกวัน” กระตุ้นการรับรู้ของแบรนด์ ตอกย้ำผู้นำตลาดได้อย่างยาวนานต่อเนื่อง
4 มี.ค. 2565

บริษัท เบอร์ลี่ ยุคเกอร์ จำกัด (มหาชน) หรือ BJC เปิดตัวภาพยนตร์โฆษณาชุดใหม่ โดโซะ ขนมข้าวอบกรอบญี่ปุ่น ภายใต้คอนเช็ปต์ คำดีๆมีได้ทุกวันเพื่อกระตุ้นการรับรู้ของแบรนด์ และตอกย้ำการเป็นผู้นำตลาดได้อย่างยาวนานต่อเนื่อง โดยเป็นคอนเซ็ปต์การสื่อสารเดียวกันจากปี 2564 ที่ผ่านมาที่สามารถสื่อถึงแบรนด์โดโซะ ซึ่งเป็นขนมที่สามารถทานได้ทั้งครอบครัว โดโซะมีส่วนแบ่งการตลาด 75% ของตลาดข้าวอบกรอบปี 2564 ที่มีมูลค่า 1,000 ล้านบาท
ทั้งนี้ โดโซะเป็นผลิตภัณฑ์ที่ทำมาจากข้าวหอมญี่ปุ่น ผ่านกระบวนการอบ ไม่ทอด แต่ยังคงให้ความกรอบ อร่อย ทุกคำที่ทานเข้าไปจึงเป็นคำดีๆสำหรับทุกคนในครอบครัว สามารถพกพาไปได้ในทุกที่ แม้แต่ระหว่างเดินทาง ทานได้อร่อยทั้งครอบครัว ด้วยรสชาติที่ครองใจผู้บริโภคมายาวนาน มีให้เลือก 5 รสชาติ ออริจินอล, คอร์นชีส, มันเทศ รสคอร์นชีส, สาหร่าย, และซอสเซสจิ
